Kecemcem

Kecemcem utawi Cemcem utawi Spondias pinnata silih tunggil spésiés taru sané kapertama kadeskripsi olih Carl Linnaeus sané Yowana. Punika wantah ring keluwarga Anacardiaceae. Don sané nguda dados keanggén jangan, utawi kecampur sareng jangan liyané. Keanggén nyampur mawinan rasa nyané masem miwah seger.

Spondias pinnata katemu ring wana dataran endep miwah bukit nganti 1.200 m. Kaperkiraan asli saking Malesia Filipina miwah Indocina. Taru puniki akéh katandur miwah kanaturalisasi ring Bhutan, Cina (selatan), India, Myanmar, miwah Népal.

Deskripsi
Kecemcem punika taru aas, tegeh nyané 10–15 m (wénten sané nganti 25 m); branchlets mewarna coklat kekuningan miwah gundul.
don ageng, sareng pasangan selebaran ring cagak don 100–150 mm nénten medaging duwi, don tiuk 300–400 mm, ring cagak ipun wénten 5-11 lembaran don; don pétiolulé 3–5 mm; don tiuk opal nganti elips, 70-120 × 40–50 mm, kekeh, kasar ring kalih sisiné, sareng sisi ipun megigi; apéks nyané mangan, véna latéral 12-25 pasang.

Persekaran punika panikula, terminal, 250–350 mm miwah glabrous, sareng cagak basal ordé kapertama 100–150 mm. Sekar nyané akeh séssil, alit, petak, miwah bondol; kelopak lobus wentukné segitiga, kirang langkung. 0.5 mm. Biji nyané opal, kirang langkung 2.5 × 1.5 mm; benang sari kirang langkung 1.5 mm.

Woh nyané punika drupé elip nganti elip bunder, ijo jaitun nganti kudrang mesawang jenar ritat kala sampun tasak, 35-50 × 25–35 mm; ring jero endokarp mekayu miwah mealur, sisi jaba meserat; woh tasak biasa nyané sampun keisi 2 utawi 3 biji. Ring Cina, mesekar saking April–Juni miwah mebuah saking Agustus–Séptémber.

Galeri
Spesimen Spondias pinnata saking Kerala, India:

Pustaka

pinnata
Kategori:Tetanduran ring Bali